Sóley Margrét varði Evrópumeistaratitilinn í U18 Sóley Margrét úr KFA Sóley Margrét Jónsdóttir kom sá og sigraði á Evrópumótinu í kraftlyftingum í Pilsen í Tékklandi . Ekki aðeins varði hún Evrópumeistaratitil sinn í stúlknaflokki , í +84 kg flokki , heldur setti hún nýtt Evrópumet . Sóley sem er 16 ára tók gullið í hnébeygju þegar hún lyfti 232,5 kg í hnébeygju í þriðju tilraun , sem er nýtt Evrópumet í stúlknaflokki 14 - 18 ára . Gullið fékk hún einnig í bekkpressu þegar hún lyfti 115 kg og í réttstöðulyftunni þegar 200 kg fóru á loft . Þar með lyfti hún samtals 547,5 kg , sem er hennar besti árangur , og varð Evrópumeistari annað árið í röð . Sóley setti samanlagt 14 Íslandsmet , 3 Norðurlandamet og 1 Evrópumet á Evrópumeistaramótinu í Pilzen sem er glæsilegur árangur . Samkvæmt Grétari Skúla formanni KFA er mikil stemning í hópnum í Pilsen en Kara Gautadóttir keppti í gær og stóð sig vel . Karl Anton Löve keppir svo í dag en hann er barnabarn Jóhannes Hjálmarsson og er einn af okkar sterkustu unglingum á Akureyri í dag . Hulda Björk Waage og Viktor Samúelsson eru svo að keppa á fös / laug .